ai4bharat/Pralekha huggingface dataset:
युवा व्यवहार आणि क्रीडा मंत्रालय
आतापर्यंतच्या सर्वात मोठ्या खेलो इंडिया विद्यापीठ क्रीडा स्पर्धांचे आयोजन करण्यासाठी उत्तरप्रदेश सरकारने केलेल्या प्रयत्नांची केंद्रीय मंत्री निसिथ प्रामाणिक यांनी केली प्रशंसा
केंद्रीय युवा व्यवहार आणि क्रीडा राज्यमंत्री निसिथ प्रामाणिक यांनी उत्तरप्रदेश सरकारने आतापर्यंतच्या सर्वात मोठ्या खेलो इंडिया विद्यापीठ क्रीडा स्पर्धांचे आयोजन करण्यासाठी केलेल्या प्रयत्नांची प्रशंसा केली आहे. बी. बी. डी. विद्यापीठ मैदानावर आयोजित नेत्रदीपक सोहळ्यात या क्रीडा स्पर्धांचे उद्घाटन झाल्याच्या दुसऱ्या दिवशी केंद्रीय मंत्र्यांनी लखनौ येथे स्पर्धेच्या विविध आयोजन स्थळांना भेट दिली. त्यानंतर ते बोलत होते.
बीबीडी बॅडमिंटन अकादमी येथे प्रसारमाध्यमांना संबोधित करताना प्रामाणिक म्हणाले, “खेलो इंडिया विद्यापीठ क्रीडा स्पर्धांमध्ये प्रथमच 200 पेक्षा जास्त, खरेतर 206 विद्यापीठांमधील सुमारे 4700 क्रीडापटू 21 क्रीडा प्रकारांमध्ये सहभागी होत आहेत. जो आतापर्यंतचा सर्वोच्च सहभाग आहे. खेलो इंडिया विद्यापीठ क्रीडा स्पर्धांमध्ये प्रथमच वॉटर स्पोर्ट्सचा समावेश करण्यात आला असून, या स्पर्धा गोरखपूर येथे होतील. तसेच, प्रथमच या स्पर्धा राज्याच्या अनेक शहरांमध्ये आयोजित केल्या जात आहेत.
खेलो इंडिया स्पर्धांच्या व्यापक कार्यक्रमाबद्दल बोलताना ते म्हणाले, “खेलो इंडिया विद्यापीठ क्रीडा स्पर्धांच्या माध्यमातून या क्रीडापटूंना जे व्यासपीठ मिळत आहे, ते भारताला एक क्रीडा राष्ट्र, क्रीडा केंद्र म्हणून विकसित करण्याची पंतप्रधान नरेंद्र मोदी यांची कल्पना आणि दृष्टीकोन साकारण्याच्या दिशेने आपल्याला पुढे घेऊन जाईल असा मला विश्वास आहे.”
मंत्रालयाने हाती घेतलेल्या अनेक नवीन उपक्रमांचा तपशीलही केंद्रीय मंत्र्यांनी सादर केला, जे यापूर्वीच्या खेलो इंडिया विद्यापीठ क्रीडा स्पर्धांमध्ये नव्हते. “या स्पर्धांमध्ये अनेक नवीन गोष्टी पहिल्यांदाच अंतर्भूत करण्यात आल्या आहेत. एका समर्पित संकेतस्थळासह, एक समर्पित अॅपही सुरू करण्यात आले आहे. यामुळे खेळाडूंना कागदपत्रांच्या प्रक्रियेमधून सुटका मिळेल, आणि चेहरा ओळखण्याच्या तंत्रज्ञानाच्या मदतीने ते निवास, प्रवेश इत्यादी गोष्टींची हाताळणी करू शकतील. तसेच, डिजी-लॉकरच्या मदतीने, क्रीडापटू स्पर्धा संपल्यावर लगेच त्यांचे प्रमाणपत्र मिळवू शकतील.”
मंत्रिमंडळ
केंद्र पुरस्कृत राष्ट्रीय आयुष योजना सुरू ठेवण्यास मंत्रीमंडळाची मंजुरी
पंतप्रधान नरेंद्र मोदी यांच्या अध्यक्षतेखालील मंत्रीमंडळाने राष्ट्रीय आयुष योजना  या केंद्र पुरस्कृत योजनेला 01-04-2021 ते 31-03-2026 पर्यंत मुदतवाढ मंजूर केली आहे. या योजनेला 15-09-2014 रोजी आरंभ झाला. ही रु. 4607.30 कोटी खर्चाची योजना असून 3000 कोटी रुपये खर्चभार केंद्र तर 1607.30 कोटी रुपये खर्चभार राज्ये उचलणार आहेत.
भारताला आयुर्वेद, सिद्ध, सोवा रिग्पा, युनानी आणि होमिओपॅथी यासारख्या पारंपारिक उपचारांचा अजोड वारसा लाभला आहे. या उपचारांसंबधीचे ज्ञान म्हणजे प्रतिबंधात्मक, आरोग्यवर्धक आणि गुणकारक औषधोपचारांचा खजिना आहे. वैविध्यपूर्णता, लवचिकता, उपलब्धता, किफायतशीरपणा आणि समाजातील सर्व थरातील माणसांकडून मनोमन स्विकार ही या भारतीय औषधोपचारांची वैशिष्ट्ये आहेत. तुलनेने कमी किंमत आणि वाढते आर्थिक मूल्य यामुळे समाजातील मोठ्या वर्गापर्यंत पोहोचून त्यांना आरोग्य सुविधा पुरवण्याची मोठी क्षमता या उपचारपद्धतींकडे असल्याचे आढळून येते.
किफायतशीर आयुष सेवा उपलब्ध करून देणे, आयुष रुग्णालये व दवाखाने सार्वत्रिक प्रवेशासाठी ती उपलब्ध होतील अश्या प्रकारे त्यात सुधारणा घडवून आणणे, प्राथमिक आरोग्य केंद्रे, सार्वजनिक आरोग्य केंद्रे, जिल्हा रुग्णालये येथे आयुषपद्धतीच्या उपचारांची सोय करणे, राज्यपातळीवरील शिक्षणसंस्थांची क्षमता वाढवून त्याद्वारे आयुष उपचार पद्धतींचे शिक्षण वाढवणे, नवीन रुग्णालय उभारणी ते 50 खाटां राखीव असणारे रुग्णालय यांना प्रोत्साहन, आयुष सार्वजनिक आरोग्य कार्यक्रमांतर्गत आयुष पद्धतीची- समग्र आरोग्यसंपन्नतेकडे नेणारी 12,500 आयुष उपचार व आरोग्यसंपन्नता उपचारपद्धती केंद्रे, आजारांचा विळखा कमी करण्याच्या दृष्टीकोनातून लोकांना स्वतःचे आरोग्य राखण्यासाठी सक्षम करणे आणि आजारांसंबधीत खर्चाचा भार कमी करणे या हेतूंनी आयुष उपचारांना सार्वत्रिक उपलब्धता मिळवून देणे हा भारत सरकारचा या केंद्र पुरस्कृत योजनेमागील उद्देश आहे.
ही योजना देशात आयुष आरोग्य सेवा व संबधित शिक्षण उपलब्ध करून देण्यासाठी राज्ये तसेच केंद्रशासित प्रदेशांना, विशेषतः दुर्गम भागात सहकार्य करणे, अश्या प्रदेशांवर विशेष लक्ष पुरवणे आणि वार्षिक योजना आखताना अश्या प्रदेशांमध्ये जास्त संसाधने उपलब्ध करून देणे याद्वारे आयुष उपचार आणि औषधोपचार यामधील दरी सांधते.
या योजनेचे उद्दिष्ट-फलित खालीलप्रमाणे सांगता येतील.
- आयुष उपचारपद्धती उपलब्ध करून देणारी वाढती उपचार केंद्रे आणि त्या उपचारपद्धतीतील औषधांची तसेच त्यातील तज्ञांची वाढती उपलब्धता
- आयुष उपचारपद्धतीचे शिक्षण देणाऱ्या संस्थांना प्रोत्साहन देउन त्याद्वारे आयुष उपचारासंबधी शिक्षणाचा दर्जा वाढवणे,
- सार्वजनिक आरोग्य कार्यक्रमांद्वारे आयुष उपचारांच्या माध्यमातून सांसर्गिक तसेच असांसर्गिक आजारांना अटकाव करण्याचे लक्ष्य.
दूरसंचार आणि माहिती तंत्रज्ञान मंत्रालय
गोवा टपाल विभागाकडून ‘राष्ट्रीय टपाल सप्ताह’निमित्त् विविध कार्यक्रमाचे आयोजन
राष्ट्रीय पातळीवर 4.5 लाखांहून अधिक बचत खाती उघडण्याचे टपाल विभागाचे ध्येय
गोवा, 10 ऑक्टोबर 2022
गोवा टपाल विभाग राष्ट्रीय टपाल सप्ताह साजरा करत आहे. 09 ऑक्टोबर पासून सुरु झालेल्या राष्ट्रीय टपाल सप्ताहाच्या दुसऱ्या दिवशी आर्थिक सशक्तीकरण दिवस साजरा करण्यात आला. यानिमित्त बचत खात्यांसंबधी जनजागृती केलेल्या तसेच टपाल विभागाच्या दैनंदिन कामकाजात सरस कामगिरी करणाऱ्या कर्मचाऱ्यांचा सत्कार करण्यात आला.
पोस्ट मास्तर जनरल सय्यद रशीद यांनी सर्व विजेत्यांचे अभिनंदन केले. सर्व कर्मचाऱ्यांनी अशीच तत्पर सेवा द्यावी, असे रशीद म्हणाले. टपाल कर्मचाऱ्यांनी जास्तीत जास्त नागरिकांना बचत खात्यांविषयी माहिती देऊन त्यांना खाते खोलण्यास मदत करावी, असे ते म्हणाले. गेल्या वर्षी राष्ट्रीय टपाल सप्ताहात देशपातळीवर 4.5 लाख खाती उघडण्यात आली होती, यापैकी 1.5 लाख खाती, ही लघु बचतीची होती. यावर्षी विभागाकडून यापेक्षाही जास्त खाती खोलण्यात यावी असे प्रयत्न सुरु आहेत, असे ते म्हणाले.
टपाल सप्ताहात 11 ऑक्टोबर रोजी स्वातंत्र्याचा अमृत महोत्सव या संकल्पनेअंतर्गत फिलाटेली दिवस साजरा करण्यात येईल. 12 ऑक्टोबर रोजी वस्तू आणि पार्सल दिवस आणि 13 ऑक्टोबर रोजी अंत्योदय दिवस साजरा करण्यात येईल. तसेच आधार नोंदणी आणि अद्ययावतीकरण यासंदर्भात नागरिकांना माहिती देण्यात येत आहे.PIB Panaji | GSK/S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
गृह मंत्रालय
मंत्रिमंडळ सचिवांच्या अध्यक्षतेखाली राष्ट्रीय आपत्ती व्यवस्थापन समितीची चक्रीवादळ ‘निवार’ विषयी बैठक
जीवितहानी होऊ नये आणि मालमत्तेचे कमीतकमी नुकसान सुनिश्चित करणे आमचा उद्देश - राजीव गौबा
राज्य सरकारांना सर्वतोपरी मदत देण्याचे केंद्राचे आश्वासन
नवी दिल्ली, 24 नोव्हेंबर 2020
चक्रीवादळ ‘निवार’चा धोका लक्षात घेऊन केंद्रीय मंत्रिमंडळ सचिव राजीव गौबा यांच्या अध्यक्षतेखाली आज ‘एनसीएमसी’ म्हणजेच राष्ट्रीय आपत्ती व्यवस्थापन समितीची व्हिडिओ कॉन्फरन्सिगच्या माध्यमातून बैठक झाली. या बैठकीमध्ये तामिळनाडू, पुडुचेरी आणि आंध्र प्रदेश यांचे मुख्य सचिव आणि विविध मंत्रालयांचे सचिव सहभागी झाले होते.
या चक्रीवादळामुळे जीवितहानी होऊ नये त्याचबरोबर मालमत्तेचे कमीतकमी नुकसान सुनिश्चित करणे, आमचे उद्दिष्ट आहे. तसेच वादळग्रस्त भागामध्ये जनजीवन पूर्ववत करण्यासाठी वीजपुरवठा, दूरसंचार संपर्क यंत्रणा आणि इतर महत्वाच्या क्षेत्रामध्ये शक्य तितक्या कमी वेळात काम करण्यात येईल.
या वादळाच्या संकटाला सामोरे जाण्यासाठी राज्यांनी केलेल्या सज्जतेची माहिती यावेळी राज्यांच्या मुख्य सचिवांनी ‘एनसीएमसी’ला दिली. भारतीय हवामान विभागाचे महासंचालक यांनी निवार वादळाच्या सद्यस्थितीची माहिती यावेळी दिली. तसोच आगामी तीन दिवसांमध्ये कशाप्रकारे सिद्धता करण्याची आवश्यकता आहे, याची कल्पनाही दिली. त्यानुसार एनडीआरएफ अर्थात राष्ट्रीय आपत्ती प्रतिसाद दलाच्या 30 तुकड्या तैनात करण्यात आल्या असून आवश्यकता भासल्यास अतिरिक्त 20 तुकड्या तामिळनाडू ,पुडुचेरी आणि आंध्र प्रदेशात सज्ज आहेत.
मच्छिमारांनी समुद्रामध्ये जाऊ नये, असा सल्ला देण्यात आला आहे. तसेच किनारपट्टीच्या भागातल्या नागरिकांनाही सुरक्षित स्थानी हलविण्यात येत आहे. या संकटावर मात करण्यासाठी मंत्रिमंडळ सचिवांनी केंद्राकडून राज्य सरकारांना सर्वतोपरी मदत करण्यात येईल, असे आश्वासन दिले आहे.Jaydevi PS/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 53
अर्थ मंत्रालय
सॅनिटरी नॅपकीन, राखीसह आणखी वस्तू, वस्तू आणि सेवा कर मुक्त
केंद्रीय रेल्वे, वित्त आणि कंपनी व्यवहार मंत्री पियुष गोयल यांच्या अध्यक्षतेखाली वस्तू आणि सेवाकर परिषदेच्या नवी दिल्लीत झालेल्या 28 व्या बैठकीत वस्तू आणि सेवा कराबाबत हे निर्णय घेण्यात आले
रंग आणि वार्निश, पुट्टी, पाणी, दुध थंड ठेवणाऱ्या उपकरणासह फ्रीज, चामडे उद्योगासाठी लागणारी शीतकरण साधने, आईसक्रिम, फ्रीझर, मशीन , व्हॅक्यूम
क्लीनर, मिक्सर, ग्राइंडर सारखी घरगुती विद्युत उपकरणे, 68 सेंटिमीटर
पर्यंतचा दूरचित्रवाणी संच,अग्नी शमन वाहन यासारखी विशिष्ट हेतू वाहने, ट्रेलर्स आणि सेमी ट्रेलर्स,सेंट, स्प्रे,पावडर पफ,या सारख्या किरकोळ वस्तू यावरचा वस्तू आणि सेवा कर कमी करून तो 28 % वरून 18 %टक्के करणे
(फ्युएल सेल वाहनावरचा वस्तू आणि सेवा कर 28% वरून 12%करणे
मार्बल,लाकडाच्या मूर्ती,राखी,( मौल्यवान साहित्यापासून बनवलेली राखी वगळता सॅनिटरी नॅपकीन,टाकसाळीकडून वित्त मंत्रालयाला विक्री करण्यात येणारी विशेष स्मरणार्थ नाणी यावरचा वस्तू आणि सेवा कर शून्य करण्यात आला आहे.
1000 रुपयापेक्षा कमी किमतीच्या भरतकाम केलेल्या टोप्या,फोस्परिक एसिड यावरचा वस्तू आणि सेवा कर 12 % वरून 5 % करण्यात आला आहे.
इंधनात मिसळण्यासाठी तेल कंपन्यांना विक्रीसाठीचे इथेनॉलवरचा वस्तूआणि सेवा कर 18% वरून 5% करण्यात आला आहे.
1000 रुपयांपर्यंतच्या किरकोळ किमतीच्या पादत्राणाना 5 % वस्तू आणि सेवा कर
1000 रूपयांपेक्षा जास्त किमतीच्या पादत्राणाना मात्र 18 % वस्तू आणि सेवा कर लागू राहील.
हस्तकलेच्या विशिष्ट वस्तूवरचा वस्तू आणि सेवा कर 18 % वरून 12 % करण्याचा निर्णय घेण्यात आला. यामध्ये पर्स,पाऊच,दागिन्यांचीपेटी,चित्रासाठीच्या लाकडी फ्रेम,कलाकुसरीचे आरसे,काचेच्या मूर्ती,तांबे, पितळ, चांदी यांच्या कलात्मक वस्तू,हस्तकलेचा वापर केरात तयार केलेले दिप, मेणाच्या वस्तू यांचा समावेश आहे.
हाती बनवलेले गालिचे,हाती बनवलेल्या लेस आणि दागिने, तोरण यांच्यावरचा वस्तू आणि सेवा कर 12 % वरून 5 % करण्यात आला आहे.
जीवन सत्व युक्त दुध, मिनरल साल्ट चे वर्गीकरण दुध म्हणून करण्यात आले असून ते वस्तू आणि सेवा करातून मुक्त करण्यात आले आहे.
सार्वजनिक कारणासाठी पुरवण्यात येणारे पाणी  त्यावर वस्तू आणि सेवाकर लागू नाही.
NS/NC
कोविड-19 मुळे आज संपूर्ण जग बदलले आहे; मात्र, भारतीय जनता, व्यवसाय आणि उद्योग या संकटाला बळी पडलेले नाहीत, परिस्थितीशी जुळवून घेण्याचा लवचिकपणा, तसेच संकटातून नवे मार्ग शोधण्याची वृत्ती या उपजत गुणांमुळे आपण संकटाचे रुपांतर संधीत केले आहे, असे मत केंद्रीय वाणिज्य आणि उद्योगमंत्री पियुष गोयल यांनी व्यक्त केले.
'बॉम्बे चेंबर ऑफ कॉमर्स अँड इंडस्ट्री'च्या 184व्या सर्वसाधारण सभेत व्हिडीओ कॉन्फरन्सिंग च्या माध्यामातून त्यांनी आपले विचार मांडले. देशातल्या सर्वात जुन्या चेंबर्सपैकी एक असलेल्या या संस्थेचे प्रतिनिधी या सभेला उपस्थित होते.
भारताला आत्मनिर्भर करण्यात आणि कोविडच्या संकटाशी लढा देण्यास सक्षम करण्यास, उद्योग आणि व्यापारी संघटनांनी घेतलेला पुढाकार कौतुकास्पद आहे, असे गोयल यावेळी म्हणाले. PPE किट्स तयार करणे, अतिदक्षता खाटांसाठी लागणाऱ्या पायाभूत सुविधा पुरवणे, विलगीकरण सुविधा, मास्क तसेच इतर सुरक्षिततेच्या साधनांची भारतातच निर्मिती करण्यासाठी या उद्योग संस्थांनी मोठे योगदान दिले, ज्यामुळे आज भारत PPE किट्स निर्यात करण्याच्या स्थितीत आहे, असे त्यांनी सांगितले.
अनलॉकची जशी सुरुवात झाली, तशी देशाच्या अर्थव्यवस्थेत सुधारणा होऊ लागली आहे; वाहतूक, विजेचा वाढता वापर हे त्याचेच निदर्शक आहे.
उत्पादनाला सुरुवात झाली आहे. निर्यात वाढते आहे. कोविडपूर्वी आणि कोविड नंतरचे संपूर्ण जग वेगळे असणार आहे. मात्र आपण आज कोविड नंतरचे जग अधिक उत्तम करण्यासाठी तयारी करतो आहोत, असे गोयल यांनी सांगितले.
कोविडनंतरच्या जगात, एक देश म्हणून भारताने, गुंतवणूक, पायाभूत सुविधा आणि संशोधनावर भर द्यायला हवा, त्यासाठी उत्पादन वाढवणे, उत्पादनांचा दर्जा सुधारणे, मोठ्या अर्थव्यवस्थांशी व्यापाराचा प्रयत्न करणे, लॉजिस्टिक साखळ्या सुदृढ करणे, स्पर्धात्मक किमती आणि नवनव्या कल्पनांवर काम करण्याची गरज आहे. वृद्धीदर वाढवण्यासाठी सरकार आणि व्यापारी संघटनांनी एकत्रित काम करण्याची गरज आहे, ज्यातून रोजगार निर्मिती, युवकांसाठी नोकऱ्या आणि जगासाठी दारे बंद न करता, आधी सक्षम होऊन, “आत्मनिर्भर भारत” बनून जगाच्या स्पर्धेत उतरायचे आहे, असे गोयल म्हणाले.
काही क्षेत्रात भारतीय उद्योगांचे कौशल्य विशेष आहे, जसे की वाहनांचे सुटे भाग, चामड्याच्या वस्तू, औषधनिर्माण, पादत्राणे आणि सागरी उत्पादने या सर्व क्षेत्रांमध्ये भारतीय उत्पादनांना जागतिक बाजारात स्थान मिळवून देण्याची क्षमता आहे. “मी 'बॉम्बे चेंबर्स ऑफ कॉमर्स अँड इंडस्ट्री'ला आव्हान करतो की, त्यांनी पुढे यावे आणि उद्योग सुलभ वातावरण निर्माण करण्यास मदत करावी, एकल खिडकी परवाने यंत्रणा उभारणे, तसेच स्वयंनियमाची व्यवस्था या सगळ्यासाठी सहकार्य करावे” असे आवाहन गोयल यांनी यावेळी केले.
भक्कम आणि लवचिक भारतासाठी, व्यापारी संघटनांची भूमिका अत्यंत महत्वाची आहे, असे गोयल म्हणाले. 'बॉम्बे चेंबर्स ऑफ कॉमर्स अँड इंडस्ट्रीज'ची 184वी सर्वसाधारण सभा, या अत्यंत जुन्या संस्थेच्या प्रवासातील महत्वाचा टप्पा आहे, असे गोयल म्हणाले. आपल्या भाषणाच्या शेवटी, गोयल यांनी सांगितले की, देशातील प्रचंड अशा युवाशक्तीचा वापर करुन, भारत जगात अत्यंत प्रभावशाली देश ठरु शकतो. या कसोटीच्या काळात, 130 कोटी भारतीयांनी परिस्थितीत टिकून राहण्यासाठी दाखवलेल्या लवचिकतेचे त्यांनी कौतुक केले.
S.Pophale/R.Aghor/P.Kor
पंतप्रधान कार्यालय
पंतप्रधान पशुंच्या पाय, तोंड तसेच ब्रुसेलोसिससारख्या रोगांसाठी राष्ट्रीय पशु रोग नियंत्रण कार्यक्रमाचा शुभारंभ करणार
पंतप्रधान राष्ट्रीय कृत्रिम गर्भधारणा कार्यक्रम सुरु करणार
नवी दिल्ली, 6 सप्टेंबर 2019
पंतप्रधान नरेंद्र मोदी 11 सप्टेंबर 2019 रोजी मथुरा येथे पशुंच्या पाय आणि तोंडाचा रोग तसेच ब्रुसेलोसिस साठी राष्ट्रीय पशु रोग नियंत्रण कार्यक्रमाचा शुभारंभ करणार आहेत. यावेळी पंतप्रधान राष्ट्रीय कृत्रिम गर्भधारणा कार्यक्रम सुरु करणार आहेत.
पंतप्रधान मोदी पशु विज्ञान आणि आरोग्य मेळाव्यात देखील सहभागी होणार आहेत. बाबूगढ़ सेक्स सीमेन सुविधा आणि देशातील सर्व 687 जिल्ह्यांमध्ये कृषि विज्ञान केंद्रांमध्ये कार्यशाळांचा शुभारंभ करणार आहेत. कार्यशाळेचा विषय आहे- लसीकरण आणि रोग नियंत्रण, कृत्रिम गर्भधारणा आणि प्रजनन
पाय आणि तोंडाचा रोग तसेच ब्रुसेलोसिस साठी राष्ट्रीय पशु रोग नियंत्रण कार्यक्रम 100 टक्के केंद्र पुरस्कृत कार्यक्रम आहे. यासाठी 2019 ते 2024 कालावधीसाठी 12,652 कोटी रुपये तरतूद करण्यात आली आहे. लसीकरणाच्या माध्यमातून 2025 पर्यंत पाय आणि तोंडाचा रोग तसेच ब्रुसेलोसिस नियंत्रित करणे आणि 2030 पर्यंत पूर्णपणे नेस्तनाबूत करणे हा या कार्यक्रमाचा उद्देश आहे.
B.Gokhale/S.Kane/P.Malandkar
(Visitor Counter : 111
पंतप्रधान कार्यालय
14 व्या ब्रिक्स शिखर परिषद 2022 मध्ये पंतप्रधानांचे उद्घाटनपर भाषण
नवी दिल्ली, 23 जून 2022
महामहिम राष्ट्रपती शी
महामहिम राष्ट्रपती रामाफोसा,
महामहिम राष्ट्रपती बोल्सोनारो,
महामहिम राष्ट्रपती पुतिन,
सर्वप्रथम, आंतरराष्ट्रीय योग दिनानिमित्त, सर्व ब्रिक्स देशांमध्ये झालेल्या शानदार कार्यक्रमांसाठी मी तुम्हा सर्वांचे अभिनंदन करतो. तुमच्या टीमकडून आम्हाला मिळालेल्या सहकार्याबद्दल मी आभार व्यक्त करतो.
महामहिम,
आज सलग तिसऱ्या वर्षी, आपण कोविड महामारीच्या आव्हानात्मक पार्श्वभूमीवर दूरदृश्य प्रणालीद्वारे भेटत आहोत.
जरी जागतिक स्तरावर महामारीचे प्रमाण पूर्वीपेक्षा कमी झाले असले तरी, त्याचे अनेक दुष्परिणाम जागतिक अर्थव्यवस्थेवर अजूनही दिसून येत आहेत.
जागतिक अर्थव्यवस्थेच्या कारभाराबाबत आपला , ब्रिक्स सदस्य देशांचा समान दृष्टिकोन राहिला आहे.
आणि म्हणूनच कोविड पश्चात जागतिक उभारीत आपले परस्पर सहकार्य उपयुक्त योगदान देऊ शकते.
गेल्या काही वर्षांत, आपण ब्रिक्समध्ये अनेक संस्थात्मक सुधारणा केल्या आहेत, ज्यामुळे या संघटनेची परिणामकारकता वाढली आहे. आपल्या न्यू डेव्हलपमेंट बँकेची सभासद संख्याही वाढली आहे ही आनंदाची बाब आहे.
अशी अनेक क्षेत्रे आहेत जिथे आपल्या परस्पर सहकार्याचा थेट फायदा आपल्या नागरिकांच्या जीवनात होत आहे.
उदाहरणार्थ, लस संशोधन आणि विकास केंद्राची स्थापना, सीमाशुल्क विभागांमध्ये समन्वय, सामायिक उपग्रह तारामंडळाची स्थापना, फार्मा उत्पादनांना परस्पर मान्यता इ. असे व्यावहारिक उपाय ब्रिक्सला एक विशिष्ट आंतरराष्ट्रीय संस्था बनवतात जी केवळ संवादापुरती मर्यादित नाही.
ब्रिक्स युवा शिखर परिषद, ब्रिक्स खेळ आणि आपल्या नागरी समाज संस्था आणि विचारवंत यांच्यातली देवाणघेवाण वाढल्यामुळे आपल्या देशातील लोकांचे संबंध अधिक दृढ झाले आहेत.
मला विश्वास आहे की आजच्या चर्चेतून आपले ब्रिक्स संबंध अधिक दृढ करण्यासाठी अनेक सूचना पुढे येतील.
धन्यवाद.
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
केंद्रीय गृह आणि सहकारमंत्री अमित शाह यांच्या हस्ते रामेश्वरम येथे ‘डॉ. एपीजे अब्दुल कलामः मेमरीज नेव्हर डाय’ या पुस्तकाचे प्रकाशन
डॉ. अब्दुल कलाम यांची स्वप्ने साकार करण्यासाठी पंतप्रधान मोदी यांनी अंतराळ क्षेत्रात युवा वर्गासाठी आणि नव्या स्टार्टअप्ससाठी दरवाजे उघडले आहेत, तो दिवस आता दूर नाही जेव्हा भारत अंतराळ क्षेत्रात अग्रेसर असेल
केंद्रीय गृह आणि सहकारमंत्री अमित शाह यांनी आज रामेश्वरम येथे ‘डॉ. एपीजे अब्दुल कलामः मेमरीज नेव्हर डाय’ या पुस्तकाचे प्रकाशन केले. केंद्रीय गृहमंत्र्यांनी डॉ. एपीजे अब्दुल कलाम हाऊस, मिशन ऑफ लाईफ गॅलरी म्युझियम आणि डॉ. एपीजे अब्दुल कलाम राष्ट्रीय स्मारकाला भेट दिली. त्यांनी विवेकानंद स्मारकाला देखील भेट दिली. अमित शाह यांनी जगप्रसिद्ध रामेश्वरम मंदिरामध्ये जाऊन पूजा केली. आपल्या ट्वीटमध्ये ते म्हणाले की रामेश्वरम मंदिर प्राचीन आणि वैभवशाली सनातन संस्कृतीचे प्रतीक आहे. प्रभू श्रीरामानी श्री रामेश्वरम मंदिरात भगवान शंकरांची पूजा केली, जे मंदिर 12 ज्योतिर्लिंगांपैकी एक आहे. मी भोलेनाथाकडे देशवासीयांच्या आणि देशाच्या समृद्धीकरता प्रार्थना केली. केंद्रीय राज्यमंत्री डॉ. एल. मुरुगन यांच्यासह अनेक मान्यवर ‘डॉ. एपीजे अब्दुल कलामः मेमरीज नेव्हर डाय’ या पुस्तकाच्या प्रकाशन समारंभाला उपस्थित होते.
‘डॉ. एपीजे अब्दुल कलामः मेमरीज नेव्हर डाय’ या पुस्तकाच्या प्रकाशनामुळे देशभरातील वाचकांना डॉ. कलाम यांच्याविषयी माहिती मिळवण्याची, त्यांना जाणून घेण्याची आणि त्यांचे अनुसरण करण्याची संधी मिळेल. या पुस्तकामध्ये भारतीय अग्निबाणशास्त्र, विज्ञान, तंत्रज्ञान आणि नवोन्मेषाचा इतिहास, भारतीय राजकारणाचे आणि प्रशासन प्रणालीचे उत्कृष्ट विवेचन आणि डॉ. कलाम यांच्याशी संबंधित अनेक घटनांचे वर्णन आहे.
डॉ. एपीजे अब्दुल कलाम यांच्या नेतृत्वाखाली पाच क्षेपणास्त्रांसदर्भात खूप मोठे काम झाले. पृथ्वी, अग्नी, आकाश, नाग आणि त्रिशूल ही त्या पाच क्षेपणास्त्रांची नावे असून ती नावे डॉ. एपीजे अब्दुल कलाम निसर्ग आणि अध्यात्म यांच्याशी जोडलेले असल्याचे दर्शवतात. एक शास्त्रज्ञ जगाच्या कल्याणासाठी तेव्हाच काम करू शकतो जेव्हा त्याचा आत्मा विज्ञानाबरोबरच अध्यात्मासोबतही जोडलेला असेल, असे ते म्हणाले.
डॉ. एपीजे अब्दुल कलाम यांनी अंतराळ तंत्रज्ञान क्षेत्राचा पाया घातला आणि आज पंतप्रधान नरेंद्र मोदी यांच्या नेतृत्वाखाली 55 अंतराळयान मोहिमा, 50 प्रक्षेपक वाहन मोहिमा, 11 विद्यार्थी उपग्रह, वातावरण पुनर्प्रवेशाची एक मोहीम आणि एकाच वेळी 104 उपग्रहांचे प्रक्षेपण अशा ऐतिहासिक कामगिरी केल्या आहेत, असे शाह यांनी सांगितले.
डॉ. अब्दुल कलाम यांची स्वप्ने साकार करण्यासाठी पंतप्रधान मोदी यांनी अंतराळ क्षेत्रात युवा वर्गासाठी आणि नव्या स्टार्टअप्ससाठी दरवाजे उघडले आहेत, तो दिवस आता दूर नाही जेव्हा भारत अंतराळ क्षेत्रात नेतृत्व करेल, असे ते म्हणाले. पंतप्रधान नरेंद्र मोदी यांनी घेतलेल्या पुढाकारामुळे अंतराळ विज्ञानासाठी डॉ. एपीजे अब्दुल कलाम यांचे स्वप्न नक्कीच पूर्ण होईल आणि अंतराळ क्षेत्रात भारत संपूर्ण जगाचे नेतृत्व करेल, असा विश्वास अमित शाह यांनी व्यक्त केला.
भारताच्या इतिहासात डॉ. एपीजे अब्दुल कलाम हे एक द्रष्टे, शास्त्रज्ञ आणि साधी राहणी असलेले व्यक्ती आणि महान देशभक्त म्हणून प्रत्येकाच्या स्मरणात राहतील, असे अमित शाह यांनी सांगितले.
राष्ट्रपती कार्यालय
राष्ट्रपती 27 ते 28 मार्च असे दोन दिवस पश्चिम बंगालला भेट देणार
राष्ट्रपती श्रीमती द्रौपदी मुर्मू 27 ते 28 मार्च 2023 असे दोन दिवस पश्चिम बंगालला भेट देणार आहेत.
नेताजी सुभाषचंद्र बोस यांना आदरांजली वाहण्यासाठी राष्ट्रपती कोलकाता येथील नेताजी भवनला 27 मार्च 2023 रोजी भेट देतील. त्यानंतर त्या गुरुदेव रवींद्रनाथ टागोर यांना आदरांजली वाहण्यासाठी जोरसांको ठाकूरबारी या रवींद्रनाथ टागोरांच्या घराला भेट देतील. त्याच दिवशी संध्याकाळी राष्ट्रपती, कोलकाता येथील नेताजी इनडोअर स्टेडियम या बंदिस्त क्रीडागारात त्यांच्या सन्मानार्थ आयोजित करण्यात येणाऱ्या नागरी सत्काराला उपस्थित राहतील.
राष्ट्रपती 28 मार्च 2023 रोजी बेलूर मठाला भेट देतील. यूको बँकेला 80 वर्षे पूर्ण झाल्यानिमित्ताने, कोलकाता इथे आयोजित समारंभातही त्या सहभागी होणार आहेत. राष्ट्रपती त्या नंतर शांतिनिकेतनला भेट देऊन तिथे आयोजित विश्व-भारतीच्या वार्षिक दीक्षांत समारंभाला उपस्थित राहणार आहेत.
सांस्कृतिक मंत्रालय
केंद्रीय गृह आणि सहकारमंत्री अमित शहा उद्या "तिरंगा उत्सव" मध्ये सहभागी होणार
“हर घर तिरंगा” गाणे आणि व्हिडिओ प्रकाशित करणार
भारताच्या राष्ट्रध्वजाचे रचनाकार स्वातंत्र्यसैनिक पिंगली व्यंकय्या यांच्या सन्मानार्थ टपाल तिकीट प्रकाशित केले जाणार
नवी दिल्ली, 1 ऑगस्ट 2022
भारताच्या राष्ट्रध्वजाचे रचनाकार स्वातंत्र्यसैनिक पिंगली व्यंकय्या यांनी देशासाठी दिलेल्या योगदानाचे स्मरण करण्यासाठी सांस्कृतिक मंत्रालयातर्फे नवी दिल्ली येथे उद्या “तिरंगा उत्सव” आयोजित करण्यात आला असून सांस्कृतिक आणि सांगितीक कार्यक्रम सादर केले जाणार आहेत.
या कार्यक्रमाला गृह आणि सहकारमंत्री अमित शहा प्रमुख पाहुणे म्हणून उपस्थित राहणार आहेत. सांस्कृतिक, पर्यटन आणि ईशान्य प्रदेश विकास मंत्री जी. किशन रेड्डी दळणवळण, इलेक्ट्रॉनिक्स आणि माहिती तंत्रज्ञान आणि रेल्वे मंत्री अश्विनी वैष्णव; संसदीय कामकाज आणि सांस्कृतिक राज्यमंत्री अर्जुन राम मेघवाल; परराष्ट्र व्यवहार आणि सांस्कृतिक राज्यमंत्री मीनाक्षी लेखी आणि दूरसंचार राज्यमंत्री देवुसिंह चौहान यांसारख्या इतर प्रमुख व्यक्ती आणि मान्यवर या देशभक्तीपर कार्यक्रमाला उपस्थित राहणार आहेत.
पिंगली व्यंकय्या यांनी देशासाठी दिलेल्या अमूल्य योगदानाबद्दल त्यांच्या स्मरणार्थ टपाल तिकिटाचे प्रकाशन आणि त्यानंतर त्यांच्या कुटुंबाचा सत्कार या कार्यक्रमात केला जाईल. या भव्य तिरंगा उत्सवामध्ये “हर घर तिरंगा” गीत आणि व्हिडिओ देखील जारी केला जाणार आहे. संगीतमय रजनीमध्ये कैलाश खेर आणि कैलासा, हर्षदीप कौर आणि डॉ. रागिणी मखर यांच्या सारखे दिग्गज लाईव्ह परफॉर्मन्स सादर करतील.
स्वातंत्र्यसैनिक आणि भारताच्या राष्ट्रध्वजाचे रचनाकार पिंगली व्यंकय्या हे गांधीवादी तत्त्वांचे अनुयायी होते आणि महात्मा गांधींच्या विनंतीवरून त्यांनी मध्यभागी चक्रासह केशरी , पांढरा आणि हिरवा रंग असलेला भारतीय राष्ट्रध्वज तयार केला.
भारताच्या स्वातंत्र्याचे 75 वे वर्ष स्वातंत्र्याचा अमृत महोत्सव म्हणून साजरा करण्यासाठी सांस्कृतिक रजनी एक ऐतिहासिक दिवस ठरेल आणि देशाच्या सर्वात महत्वाच्या रत्नांपैकी एक - पिंगली व्यंकय्या यांना एक मानवंदना असेल.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
राष्ट्रपती कार्यालय
गुरू रविदास यांच्या जयंतीच्या पूर्वसंध्येला राष्ट्रपतींचे अभिवादन
नवी दिल्ली, 26 फेब्रुवारी 2021
भारताचे राष्ट्रपती राम नाथ कोविंद यांनी गुरू रविदास यांच्या जयंतीच्या पूर्वसंध्येला त्यांच्या अनुयायांना शुभेच्छा दिल्या आहेत.
“गुरु रविदास जयंतीच्या पावन प्रसंगी मी त्यांच्या अनुयायांना अभिवादन करतो आणि शुभेच्छा देतो” असे राष्ट्रपतींनी एका संदेशामध्ये म्हटले आहे.
गुरु रविदास एक महान संत आणि धार्मिक सुधारक होते, त्यांनी आपले जीवन मानवतेच्या सेवेसाठी वाहिले. आपल्या शिकवणुकीद्वारे त्यांनी मानवतेला समानता, न्याय, शांती आणि सद्भावनेचा संदेश दिला. त्यांनी आयुष्यभर सामाजिक सौहार्द आणि बंधुता या तत्त्वांच्या प्रसारासाठी काम केले.
या महान संतांच्या जयंतीनिमित्त, त्यांच्या शिकवणुकीतून प्रेरणा घेण्याचा संकल्प करूया आणि मानवतेच्या हितासाठी समाजातील बंधुत्व बळकट करण्यासाठी प्रयत्न करूया.
राष्ट्रपतींचे हिंदी भाषण पाहण्यासाठी येथे क्लिक करा.
S.Tupe/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 100
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 191.79 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 15,419 आहे
उपचाराधीन रुग्णांचे प्रमाण 0.04% आहे
रुग्ण बरे होण्याचा दर सध्या 98.75% आहे.
गेल्या 24 तासात 2,582 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,25,89,841 वर
गेल्या 24 तासात 2,364 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 84.54 कोटी चाचण्या करण्यात आल्या. गेल्या 24 तासात 4,77,570 चाचण्या करण्यात आल्या.